Alexandru Cumpănașu a anunțat că familia Alexandrei a acceptat expertiza internațională a oaselor găsite la domiciliul lui Gheorghe Dincă și despre care DIICOT a anunțat oficial că ele conțin ADN-ul minorei, potrivit analizei INML.

„Minunați români care ne sunteți alături, am vorbit cu părinții Alexandrei acum și au fost de acord să facem o expertiză internațională a rămășițelor presupuse a fi ale Alexandrei!. #112vreausatraiesc. Pentru liniștea sufletească a familiei și a tuturor și pentru aflarea adevărului”, a scris Alexandru Cumpănașu pe Facebook, scrie MEDIAFAX.

DIICOT a anunțat, oficial, că în urma analizelor INML a oaselor ridicate de la domiciliul lui Gheorghe Dincă, a rezultat profilul genetic al unei singure persoane, respectiv al Alexandrei Măceșanu.

Editor web: Cristina Tudor